Direcția Generală de Asistență Socială a Municipiului București, în parteneriat cu Asociația Centrul Step by Step pentru Educație și Dezvoltare Profesională lansează un nou serviciu complementar de educație timpurie, menit să stimuleze dezvoltarea potențialului copiilor, potrivit nevoilor lor și familiilor din care provin, având la bază metodologia elevețiană Primokiz, implementată deja în sute de orașe din Elveția, Germania precum și în 22 de localități din România.

Primokiz promovează abordarea educației și îngrijirii în copilăria timpurie, bazată pe rețele de actori sociali din sectorul educației, ale serviciilor sociale și protecției și ale sănătății, incluzând toate resursele și instituțiile, de la naștere, până la intrarea copilului în școala primară, într-un traseu pozitiv, printr-un proces participativ.

Centrul de zi pentru consiliere și sprijin pentru părinți și copii „Maria”, cu o capacitate de 20 de locuri, se adresează copiilor cu vârste de la 6 luni la 6 ani, inclusiv copiilor refugiați din Ucraina, care nu frecventează un serviciu standard și funcționează cu program normal în intervalul orar 8.00-12.30.

Adresa centrului: B-dul. Theodor Pallady nr. 37, sector 3.

Informații suplimentare puteți solicita la numărul de telefon: 0744 472 303.

Înscrierile au loc în perioada 03 – 10 noiembrie 2022.

Cererea însoțită de documentele justificative se trimite pe adresa de e-mail: serviciul.protectiacopilului@dgasmb.ro

Acte necesare:

* Cerere din partea unuia dintre părinţi sau a reprezentantului legal (format tip);
* Copie după certificatul de naştere al copilului pentru care se solicită admiterea în centru;
* Copii ale actelor de identitate ale părinţilor/reprezentantului legal (certificat de naştere, carte de identitate/permis de ședere obținut în condițiile legii, certificat de căsătorie, hotărâre de divorţ, certificat de deces etc.);
* Copii ale actelor de identitate (certificate de naştere) ale celorlalţi copii (dacă este cazul);
* Fişa medicală copil (format tip) completată și parafată de către medicul pediatru/de familie;
* Adeverinţe medicale părinţi (de la medicul de familie);
* Adeverinţe de salariat ale părinţilor/reprezentanţilor legali (\*în cazul părinților/reprezentanților legali care sunt în șomaj/în căutarea unui loc de muncă, aceștia vor face dovada situației în care se află, printr-o adeverință eliberată de Agenția Națională pentru Ocuparea Forței de Muncă.)
* Alte documente, după caz.